Xunta pola defensa de la llingua
#000000
Vengo de tar en Xixón con mio pa, na concentración del Náutico, polo del 8S, y la verdá que prestóme, y tamién a elli, que diba muncho que nun pasaba per una misa asturḷḷale. Cantó la gran Caunedo (dios como presta sentila) y falóse de la llaceriosa situación del país, de la necesidá d’una alternativa y de la inevitable vía de la xuntanza. “Habrá que ser unitarios, o habrá que joderse”, dixo’l sindicalista refuxáu políticu colombianu n’Asturies, Javier Orozco.
#000002
Parlando con dellos conocíos qu’atopamos na plaza, la sensación foi perbona. Había xente y había bon rollu. Además “güei debemos tar colos buenos, que nun hai llecheres”, apuntaben.
#000003
La cosa ye que, buenos o non, ellí taba un diputáu autonómicu (Colunga), y un ex diputáu (Valledor), amás de dellos conceyales, cargos y ex cargos del Bloque por Asturies, UNA, Andecha... y Fai, que repartieron fueyes sobre la comeniencia (y tienen tola razón) de que la fiesta nacional seya’l 25 de mayu. Hebo xente de los sindicatos asturianos Suatea y CSI, xente de la cultura, de los medios de comunicación, pequeños empresarios... De verdá que salimos d’ellí con enfotu. Cola idea de que l’asturianismu puea haber atopao el camín. A lo meyor ye verdá’l lema y “entama un ciclu nuevu” (y nun falamos de llavadores).
#000004
¿Qué balance se pue facer de la década que ta a piques d’acabar no que cinca al asturianismu? Ye d’esperar que, de dalguna manera, lo asocedío pente l’añu 2000 y el 2009 nun foi tan ruino como pudiera paecer. A lo meyor tamos énte un escenariu nuevu depués de diez años d’un movimientu en víes de madurecer y de presentase énte’l restu la sociedá d’un mou enforma más convincente, creible y serio de lo que se pudo facer dende los setenta.
#000006
Pel lláu de la izquierda nacionalista, too diba movese nesta década a guelpe de convocatoria electoral. Nes primeres autonómiques, les de 2003, aquella INA de Rafa Palacios, ún de los vértices de l’atomización d’esta estaya del asturianismu, diba reñacer en forma de Bloque por Asturies pa abrir una estratexa nueva, en xuntanza con una Izquierda Xunida necesitada de recuperar la so posición de tercer fuercia política na Xunta Xeneral. Y l’esperimentu funcionó, especialmente pa IX, qu’entró nun gobiernu nel qu’el pesu del Bloque vióse especialmente nel ‘internacionalismu’ del cargu concedíu a Palacios como responsable de Cooperación.
#000009
Esa convocatoria diba ser un puntu y a parte nel panorama políticu asturianista al abrise estratexes nueves que nun dieron resultaos inmediatos, pero que podríen converxer con éxitu nesta década a piques d’entamar.
#000013
El resultáu d’aquella xuntanza a medies foi la recuperación de les sigles UNA p’abellugar a Izquierda Asturiana y Andecha Astur Suyúdice nun intentu de facer una propuesta mui asemeyada al Bloque por Asturies, pero sin estratexes de coalición con formaciones subsidiaries d’organizaciones estatales que comprometan los sos oxetivos políticos. Pel momentu, los errores y la debilidá organizativos vienen lastrando enforma la so actividá y el so desenvolvimientu na vida pública asturiana.
#000016
Lo cierto ye que, dende aquelles eleiciones, l’asturianismu políticu entró nun procesu de depresión con síntomes claros. Asina, énte les llamaes a la xuntanza y la bronca pesimista xeneralizada, Andecha vuelve a entamar un llamáu a la xunión de los asturianistes al que-y sigui el xuegu el Pas, d’un mou bien poco creible y de nula repercusión acullá del ruxideru cibernéticu. Pela so parte, la crisis interna n’Izquierda Xunida arrequexa al so seutor más asturianista y acaba cola dimisión d’un Valledor que nun dexó de falar de refundaciones y xuntances con mención esplítica a UNA. Nesi sentíu, y ya nes selmanes últimes de la década, la dimisión de Valledor abre la puerta de la Xunta Xeneral a la esquierda nacionalista na persona del secretariu xeneral del Bloque, Roberto Colunga, quien tamién dexa abierta la puerta a contautos con otres formaciones de cara a los comicios de 2011.
#000017
Esti home a manzorga podría ser el primer diputáu de la esquierda nacionalista na historia de la Xunta Xeneral d’Asturies si finalmente nun hai sorpreses estrañes. Esti home, Roberto Colunga, va ser quien ocupe’l sitiu qu’ ocupara García Valledor, principal representante del ala asturianista d’una Izquierda Xunida cada vuelta más empozada y desnortiada, como amosó Jesús Iglesias cola so reaición a la dimisión del diputáu.
#000019
La verdá ye que too esti asuntu ye mui interesante, y a nós, polo menos, fainos pensar que hai daqué esperanza. Y paez que nun somos los únicos. De mano, la entrada de Colunga na Xunta Xeneral, anque de rebote, diba ser un ésitu a apuntar a la estratexa empobinada va unos añinos pol Bloque por Asturies. Qu’el nacionalismu d’esquierda tea na Xunta Xeneral nun ye poco. Habrá quien diga lo de la poltrona, lo del pesebre, lo de los atechaos... pero lo cierto ye qu’el Bloque va tener la oportunidá de facer realmente visible qu’existe una opción política que ve Asturies como dalgo muncho más allá d’una mera sucursal política, d’una mera provincia colos sos tipismos entrañables.
#000020
Otra cosa ye lo que pase d’equí a un añu. Que dalgo tendrá que pasar. Valledor tien ganes, como pue lleese ‘ente llínies’ na entrevista que-y fai Xuan Bello en Les Noticies. Y tien ganes de facer dalgo básicu: una formación qu’anteponga los obxetivos políticos de la sociedá asturiana a los del partíu. Asina de simple, ¿o non? Hai un puntu especialmente interesante na entrevista que ye lo del pesu del ‘clixé’ d’Izquierda Xunida como ‘llave’ atada ideolóxicamente al PSOE, y non como opción autónoma, capaz de pautar o sofitar iniciatives de ‘la derecha’, si procediera.
#000022
Dexámosvos como ambientación el videu esti d’Arma X, una nueva ‘Patria sin sol’ que nunca veremos na TPA.
#000025
Ta acabante d’espublizase una bona iniciativa de xente esmolecío pola ruina realidá del nacionalismu asturianu y que cuiden, como casi toos, que la xuntanza de les fuerces asturianes ye imprescindible. Como diría el gran estadista cántabru, o de les Asturies de Santillana, según se mire, a nós la xuntanza tamién ‘nos pone’.
#000026
Vos dexamos una memorable actuación del Coru Santiaguín sobre l’asuntu.
#000030